Document ID: 31984D0090

KOMISSION PÄÄTÖS,
tehty 3 päivänä helmikuuta 1984,
neuvoston direktiivin 82/894/ETY mukaisesti tehtävien eläintauti-ilmoitusten yhtenäistetystä mallista (84/90/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY(), sekä erityisesti sen 5 artiklan ja liitteen II,
sekä katsoo, että
on tarpeen päättää yhtenäistetystä mallista, jonka mukaisesti direktiivin 82/894/ETY liitteen II mukaiset tiedot on välitettävä jäsenvaltioille ja komissiolle,
tässä järjestelmässä on syytä säilyttää tietojen luottamuksellisuus käyttämällä yhteisiä koodinumeroita,
yhteistä ilmoitusjärjestelmää käyttämällä on mahdollista antaa neuvoston direktiivin 80/217/ETY(), sellaisena kuin se on viimeksi muutettuna direktiivillä 80/1274/ETY(), ja erityisesti sen 12 artiklan ja liitteen III mukaisia tietoja, ja
tässä päätöksessä määrätyt toimenpiteet ovat sen lausunnon mukaisia, jonka on antanut pysyvä eläinlääkintäkomitea,
ON TEHNYT TÄMÄN PÄÄTÖKSEN:
1 artikla
Eläintautien ilmoittamismenettelyä varten tiedot välitetään tämän päätöksen liitteissä määrätyssä kooditetussa muodossa.
2 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä helmikuuta 1984.

Labels: 12
6